Ramkhamhaengo nacionalinis parkas

Ramkhamhaengo nacionalinis parkas (taj. อุทยานแห่งชาติรามคำแหง) – nacionalinis parkas šiaurės Tailande, Sukhothajaus provincijoje. Parkas įkurtas 1980 m. lapkričio 27 d. Vieta Parkas užima 341,00 km², apima Bandanlanhojo (Ban Dan Lan Hoi), Khirimato (Khiri Mat) ir Mueango (Mueang) apylinkėse, 20 km į pietvakarius nuo provincijos centro Sukhothajaus. Flora ir fauna Ramkhamhaengo nacionaliniame parke vyrauja drėgni visžaliai, lapuočių, mišrūs miškai ir pievos. Iš retų augalų parke sutinkama: kvapioji hopėja (Hopea odorata), didysis tikmedis (Tectona grandis), Tetrameles nudiflora, rudoji šorėja, shorea siamensis, puošnioji šorėja (Shorea roxburghii), stambiavaisis koralmedis (Pterocarpus macrocarpus), kietavaisė ksilija (Xylia xylocarpa), cinamonas (Cinnamomum iners) ir kt. Parke gyvena: Azijinis dramblys (Elephas maximus), Indijos muntjakas, šernas, Indinis zambaras, baltarankis gibonas, makakos, ausytasis skujuotis (Manis pentadactyla) ir kt, sutinkama daug paukščių: vanagas, mėlynsparnis žaliasis lapinukas (Chloropsis cochinchinensis),žalsvanugarė spalvingoji nekatrina (Cinnyris jugularis), akiniuotoji voralesė (Arachnothera flavigaster), raudonnugaris žiedsiurbys (Dicaeum cruentatum), javinė šventoji maina (Gracula religiosa), Rišaro kalviukas (Anthus richardi), pilkakepuris bulbiulis (Pycnonotus aurigaster), tamsiakrūtė nendrinukė siuvėja (Orthotomus atrogularis) ir kt. Įžymiausios vietos Sairungo (Sai Rung) krioklys(16°49′41.2″ š. pl. 99°38′18.3″ r. ilg.). Hin Rango (Hin Rang) krioklys(16°52′22.4″ š. pl. 99°42′15.1″ r. ilg.). Khaoluango (Khao Luang) 1 200 m aukščio kalnas(16°51′57.8″ š. pl. 99°40′34.9″ r. ilg.), aukščiausia parko vieta. Išnašos Nuorodos Parko svetainė Archyvuota kopija 2005-01-21 iš Wayback Machine projekto. Tailando nacionaliniai parkai Archyvuota kopija 2013-05-23 iš Wayback Machine projekto.